Anlægsbevilling - Asfaltbelægninger 2014 
Sagsfremstilling 
104.     Anlægsbevilling - Asfaltbelægninger 2014 - Åbent 
  
  
SAGENS INDHOLD 
Rapporten ”Vedligeholdelse af asfaltbelægninger”, udfærdiget af Vejdirektoratet i 2010, konkluderede, at der årligt 
skal bruges ca. 22 mio. kr. til belægningsvedligehold i [adresse], hvis tilstandsniveauet skal opretholdes 
og vejkapitalen dermed bevares. Rapporten planlægges opdateret i første kvartal 2015. 
  
De seneste tre år er der anvendt nedenstående midler til asfaltbelægninger i [adresse]: 
· 11,8 mio. kr. i 2011 
· 20,3 mio. kr. i 2012 
· 24,6 mio. kr. i 2013 
  
Der blev i 2013 fremrykket anlægsinvesteringer fra 2014 til vedligehold af asfaltbelægninger for samlet 4 mio. kr. 
  
I budget 2014 er der til anlæg afsat et rådighedsbeløb på 3 mio. kr., og i driftsbudgettet er der afsat 8,6 mio. kr. til 
asfaltbelægninger. Indenfor dette beløb afholdes tillige følgeomkostninger med blandt andet nymarkering, regulering 
af brønde og rabatter, samt udbedring af slaghuller. 
  
Vejdirektoratet udfører hvert år hovedeftersyn af 1/3 af kommunens veje. Alle offentlige veje vurderes således efter 
en fast defineret skadespointmetode indenfor en treårig periode. Teknik og Kultur registrerer derudover løbende 
vejenes tilstande på baggrund af borgerhenvendelser og eget tilsyn. 
  
Slidlagsarbejderne forventes udbudt ved indbudt licitation ultimo april 2014, og udlægningen forventes gennemført i 
perioden juni-oktober 2014. 
  
I udbudsmaterialet og i vedlagte bilag indgår slidlagsarbejder for i alt 18,6 mio. kr. Baggrunden er, at Byrådet på 
møde den 29. april 2014 har godkendt fremrykning af rådighedsbeløb på 7 mio. kr. til slidlagsarbejder i 2014. 
  
VURDERING 
Der er i udvælgelsen af veje taget udgangspunkt i registreringer i kommunens vedligeholdelsessystem, Vejman.dk, 
og Vejplanens vejklassificering således, at kommunens trafikveje prioriteres før lokalveje. Baggrunden for 
Vejplanens vejklassificering er primært trafikbelastningen. 
 
Byråd 
27. maj 2014 
Sagsnr. 710-2014-
23671 
Dok.nr. 710-2014-
117547 
Sagsbehandler 
DPCHHN 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Vejloven 
  
Prioriteringen er således en kombination af skadespoint fra Vejdirektoratets hovedeftersyn registreret i Vejman.dk 
samt Teknik og Kulturs egen registrering og Vejplanens klassificering. Disse kriterier danner baggrund for den 
samlede vurdering og prioritering af belægningsarbejder i vedlagte vejliste. 
  
INDDRAGELSE/KOMMUNIKATION 
Der orienteres på kommunens hjemmeside, i trafikradioen og i lokalaviserne om de asfaltarbejder, der giver 
væsentlige gener for trafikanterne. 
  
Minna Jepsen koordineres med andre anlægs- og ledningsarbejder i [adresse]. I den forbindelse er der 
afholdt koordinerende møde med ledningsejere primo april 2014. 
  
ØKONOMISKE KONSEKVENSER 
Udgifter til asfaltarbejderne afholdes inden for det samlede afsatte budget i 2014 på drift (belægninger) og anlæg, 
samt fremrykkede anlægsmidler fra 2015. I alt 18,6 mio. kr.  
  
INDSTILLING 
Teknik- og kulturdirektøren indstiller til Byrådet: 
  
1. At der godkendes en anlægsbevilling på 3,0 mio. kr. til asfaltarbejder. 
2. At bevillingen finansieres af det rådighedsbeløb, der er afsat i budgettet for 2014. 
  
BESLUTNING 
  
Teknik- og Miljøudvalget, 5. maj 2014: 
Fraværende: Sten Nilsson 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Godkendt. 
Kort asfaltprojekter 2014 
710-2014-100297 
Vejliste til udførelse 2014 
710-2014-100292 
